

Allmennlegeforeningen

Norsk forening for allmennmedisin

Norsk indremedisinsk forening

Norsk nevrologisk forening

Norsk oftalmologisk forening

Deres ref.:  Vår ref.:  17/7039 Dato: 20.12.2017

**Høring - Forslag til endringer i førerkortforskriften og yrkessjåførforskriften**

Vegdirektoratet sender på høring forslag til endring av forskrift om førerkortforskriften og yrkessjåførforskriften.

De foreslåtte endringer i førerkortforskriften gjelder i hovedsak:

* Oppheving av kravet om praktisk prøve ved fornyelse av førerett i tunge klasser mer enn ett år etter førerkortets utløpsdato
* Lemping av helsekrav for førerett i førerkortgruppe 1 for personer som bruker legemidler som kan gi hypoglykemi. Forskriftsendringen er utarbeidet av Helsedirektoratet på grunnlag av endringer i direktiv 2016/1106/EU
* Endring i unntaksregel for førerkort ved føring av dumper med konstruktiv hastighet på over 30 km/t på varig fysisk avsperret område
* Innføring av overgangsregel for føring av mobilkran for personer med ubegrenset rett til å føre motorredskap
* Presiseringer knyttet til begrepet «fast bopel»
* Oppdatering av forskriftens definisjoner
* Enkelte mindre presiseringer og oppdateringer

Forslaget til endring i yrkessjåførforskriften gjelder gyldighetstid ved fornyelse av yrkessjåførkompetansebevis.

Les mer på Statens vegvesen sine nettsider:

<https://www.vegvesen.no/fag/publikasjoner/Offentlige-hoeringer/Hoering?key=2103294>

Se også Legeforeningens tidligere høringsuttalelser om endring av førerkortforskriften:

<https://beta.legeforeningen.no/hoeringer/?searchPhrase=f%C3%B8rerkort>

Dersom høringen virker relevant, bes det om at innspill sendes til Legeforeningen innen

**23. februar 2018.** Det bes om at innspillene lastes opp direkte på Legeforeningens nettsider.

Høringen finnes på **Legeforeningen.no** under **Legeforeningens politikk – Høringer**

Med hilsen

Den norske legeforening

Ingvild Bjørgo Berg

Helsepolitisk rådgiver